Vyhodnotenie medzirezortného pripomienkového konania 

 Návrh postupu implementácie iniciatívy JEREMIE v Slovenskej republike v programovom období 2007 – 2013

Spôsob pripomienkového konania: bežný/zjednodušený/skrátený postup :		bežný postup	
	Časový interval priebehu pripomienkového konania:		10 pracovných dní	
	Zoznam oslovených subjektov:		Kancelária podpredsedu vlády SR pre vedomostnú spoločnosť, európske záležitosti, ľudské práva a menšiny, Ministerstvo dopravy, pôšt a telekomunikácií SR, Ministerstvo zahraničných vecí SR, Ministerstvo vnútra SR, Ministerstvo hospodárstva SR, Ministerstvo kultúry SR, Ministerstvo obrany SR, Ministerstvo školstva SR, Ministerstvo zdravotníctva SR, Ministerstvo výstavby a regionálneho rozvoja SR, Ministerstvo spravodlivosti SR,  Ministerstvo práce, sociálnych vecí a rodiny SR, Ministerstvo pôdohospodárstva SR, Ministerstvo životného prostredia SR, Zbor poradcov predsedu vlády SR, Odbor vládnej agendy Úradu vlády SR, Protimonopolný úrad, Najvyšší kontrolný úrad, Úrad priemyselného vlastníctva, Úrad pre verejné obstarávanie, Národná banka Slovenska	
	Počet oslovených subjektov:	21	
	                                          Zaslali do stanoveného termínu:

19	Kancelária podpredsedu vlády SR pre vedomostnú spoločnosť, európske záležitosti, ľudské práva a menšiny, Ministerstvo dopravy, pôšt a telekomunikácií SR, Ministerstvo zahraničných vecí SR, Ministerstvo vnútra SR, Ministerstvo hospodárstva SR, Ministerstvo kultúry SR, Ministerstvo obrany SR, Ministerstvo školstva SR, Ministerstvo zdravotníctva SR, Ministerstvo výstavby a regionálneho rozvoja SR, Ministerstvo spravodlivosti SR,  Ministerstvo práce, sociálnych vecí a rodiny SR, Ministerstvo pôdohospodárstva SR, Ministerstvo životného prostredia SR, Protimonopolný úrad, Najvyšší kontrolný úrad, Úrad priemyselného vlastníctva, Úrad pre verejné obstarávanie, Národná banka Slovenska	
	Zaslali po termíne:
	1	Odbor vládnej agendy Úradu vlády SR	
	Vôbec nezaslali:	1	Zbor poradcov predsedu vlády SR	
	Subjekty, ktoré nemali pripomienky:	13	Najvyšší kontrolný úrad, Ministerstvo spravodlivosti SR, Úrad priemyselného vlastníctva SR, Ministerstvo zahraničných vecí SR, Ministerstvo výstavby a regionálneho rozvoja SR, Ministerstvo vnútra SR,  Úrad pre verejné obstarávanie, Protimonopolný úrad, Ministerstvo dopravy, pôšt a telekomunikácií SR, Ministerstvo pôdohospodárstva SR, Ministerstvo výstavby a regionálneho rozvoja SR, Národná banka Slovenska, Ministerstvo obrany SR	
			
	Počet vznesených pripomienok, z toho zásadných:	38/36		
	Počet akceptovaných pripomienok, z toho čiastočne:	21/0	
	Počet neakceptovaných pripomienok:
  z toho počet zásadných :
	17
16
		
	Rozporové konanie (s kým, kedy, na akej úrovni, s akým výsledkom):		Rozporové konanie uskutočnené dňa 9.7.2007 na úrovni generálnych riaditeľov MF SR a MŠ SR, na ktorom došlo k dohode o indikatívnej alokácii do holdingového fondu z OP Výskum a vývoj vo výške 80 mil. EUR vrátane úpravy textu k harmonogramu poskytovania financií holdingovému fondu. Rozporové konanie uskutočnené dňa 9.7.2007 na úrovni generálnych riaditeľov MF SR a MŽP SR, na ktorom MŽP informovalo o presune prostriedkov ERDF z prioritnej osi 2 na prioritnú os 3 vo výške 160 mil. EUR a nealokovaní žiadnej indikatívnej sumy pre IFN v OP. Rozporové konanie uskutočnené dňa 11.7.2007 na úrovni štátnych tajomníkov MF SR a MH SR, na ktorom došlo k dohode ohľadom všetkých zásadných pripomienok. Rozporové konanie uskutočnené dňa 12.7.2007 a 20.7.2007 na úrovni generálnej riaditeľky sekcie európskych a medzinárodných záležitostí MF SR a poradcu predsedu vlády SR pána Adamca, na ktorom bolo odstránených 6 zásadných pripomienok, 1 zásadná pripomienka zostala neakceptovaná. Následne na základe rokovania na úrovni štátneho tajomníka MF SR bola aj táto zásadná pripomienka odstránená. Rozporové konanie uskutočnené dňa 12.7.2007 na úrovni generálnych riaditeľov MF SR a MPSVaR SR, na ktorom došlo k dohode ohľadom všetkých zásadných pripomienok. Rozporové konanie uskutočnené dňa 12.7.2007 na úrovni generálnych riaditeľov MF SR a MK SR, na ktorom boli odstránené tri zásadné pripomienky, 2 zásadné pripomienky boli akceptované.	
	Počet odstránených pripomienok:	17		
	Počet neodstránených pripomienok:	0		

Rezort
	Por.č.	Pripomienka	Typ	Vyhod-notenie	Argumentácia/ Stanovisko MF SR	
Kancelária podpredsedu vlády SR pre vedomostnú spoločnosť, európske záležitosti, ľudské práva a menšiny	1.

2.

3.

4.

5.

6.

7.	Materiál neobsahuje návrh dohody o financovaní (Funding Agreement), ktorý musí minimálne obsahovať:
-	systém poskytovania pomoci MSP a návratnosti pomoci podľa jednotlivých produktov,
-	riadiaci poplatok za správu holdingového fondu (HF), ktorý musí byť presne stanovený (navrhujeme degresívny spôsob od 2% – 0,5 %),
-	systém zrušenia zmluvy o manažovaní HF,

Materiál neobsahuje návrh spoločenskej zmluvy medzi riadiacimi orgánmi ako priamymi prispievateľmi do HF a EIF;

Materiál neobsahuje presnú charakteristiku produktov a mechanizmus riadenia financovania MSP;

Materiál nedostatočne objasňuje úlohy a vzťahy medzi EIF, SPV a Investorským výborom;

Je neprijateľné, aby EIF bol prijímateľom alokácií z operačných programov vo forme grantu;

Pozícia EIF môže byť deklarovaná maximálne na úrovni manažmentu HF;

Nesúhlasíme s textom týkajúcim sa iniciatívy JEREMIE na zapracovanie do príslušných operačných programov (príloha č. 2), nakoľko zodpovednosť za vypracovanie operačného programu ako i za čerpanie prostriedkov z operačného programu je na riadiacom orgáne pre príslušný operačný program, prajeme si ponechať právo pre vlastnú formuláciu textu týkajúcu sa inovatívnych finančných nástrojov. Zásadne nesúhlasíme s bodmi A1, B1 a C3 uznesenia k predkladanému materiálu;
	Z

Z

Z

Z

Z

Z

Z	N

N

N

N

N

N

A
	Odstránené. Vysvetlené na rozporovom konaní dňa 20.7.2007. Návrh dohody o financovaní nebude súčasťou materiálu, ale bude súčasťou implementačných dokumentov, ktoré budú predložené rezortom na pripomienkovanie.

Odstránené. Návrh spoločenskej zmluvy nebude súčasťou materiálu. Návrh spoločenskej zmluvy bude súčasťou implementačných dokumentov, ktoré budú predložené rezortom na pripomienkovanie.
Odstránené. Vysvetlené na rozporovom konaní dňa 12.7.2007 s tým, že presnú charakteristiku produktov a mechanizmus riadenia financovania MSP bude obsahovať podnikateľský plán. Viď. materiál, časť 4.

Odstránené. Vysvetlené na rozporovom konaní dňa 12.7.2007. Úlohy a vzťahy medzi EIF, SPV a investorským výborom budú bližšie špecifikované v implementačných dokumentoch, ktoré budú predložené rezortom na pripomienkvanie. 

Odstránené. Vysvetlené na rozporovom rokovaní dňa 12.7.2007 v zmysle tak, ako je uvedené v materiáli, že závery zo stretnutí objasňujú celý problém tak, že EIF vystupuje ako prijímateľ pomoci (beneficiary). Takže na základe príslušnej dohody o financovaní sa prevedú prostriedky priamo na účet špeciálne vytvorenej spoločnosti Slovenskou republikou SPV (special purpose vehicle). Týmto sa dosiahne spoločný cieľ EIF a SR – t. j. vlastníkom prostriedkov zostane SR (prostredníctvom svojich agentúr a subjektov) v podobe zriadeného SPV. 

Odstránené. Vysvetlené na rozporovom konaní dňa 12.7.2007. 

Akceptované. Z návrhu uznesenia vlády SR bola úloha vypustená.	
	8. 

9.

10.
	Nesúhlasíme, aby bolo z OP Výskum a vývoj vyčlenených na iniciatívu JEREMIE vo výške 130 000 000  EUR. Túto sumu považujeme za neprimerane vysokú. Iniciatíva JEREMIE je orientovaná na podporu malých a stredných podnikov, ktoré nemusia (aj keď sa to nevylučuje) mať v svojej činnosti výskum a vývoj. Finančné prostriedky alokované na výskum a vývoj by tak získali inštitúcie, ktoré výskum a vývoj vôbec nevykonávajú. Podpora malých a stredných podnikov by mala byť primárne úlohou MH SR a preto nepovažujeme za vhodné, aby bola takáto podpora nahradzovaná z OP Výskum a vývoj;

Materiál v súčasnom stave rozpracovania nespĺňa kritériá pre zaradenie na rokovanie vlády SR.

Žiadame, aby Ministerstvo financií SR v materiáloch, ktoré predkladá na medzirezortné pripomienkové konanie používalo vyššiu veľkosť písma ako je Arial 8. 
	Z

Z

O

	A

N

N

	Akceptované. MŠ SR a MF SR sa na rozporovom konaní dňa 9.7.2007 dohodli na indikatívnej alokácií z OP Výskum a vývoj vo výške 80 mil. EUR. 

Odstránené. Vysvetlené na rozporovom konaní dňa 12.7.2007. Pripomienka bola odstránená.
Odstránené.  Vysvetlené na rozporovom konaní dňa 12.7.2007.

Ministerstvo dopravy, pôšt a telekomunikácií SR		

bez pripomienok				
Ministerstvo zahraničných vecí SR		bez pripomienok				
Ministerstvo vnútra SR		bez pripomienok				
Ministerstvo hospodárstva SR	11.

12.

13.

14.

15.

16.

17.

18.

19.

20.

21.

	Zásadne nesúhlasíme so znením bodu A.1 uznesenia a žiadame ho vypustiť.

Uznesením vlády SR č. 1005 zo 6. decembra 2006 bol schválený Národný strategický referenčný rámec, na základe ktorého vláda SR rozhodla, že v programovom období 2007-2013 sa nebude uplatňovať program JEREMIE. Zároveň bolo rozhodnuté, že budú podporované inovatívne finančné nástroje, ktoré budú spravovať domáce sprostredkovateľské agentúry alebo banky. Schválením uvedeného materiálu na rokovaní vlády SR, považujeme snahu MF SR podpísať mandát medzi SR a EIF za bezpredmetný.

Zásadne nesúhlasíme so znením bodu C.1 „predložiť na rokovanie vlády SR príslušné implementačné dokumenty k iniciatíve Jeremie“. Dňa 25.4.2007 zasadal výbor COCOF, ktorý prehodnocoval metodiku spracovanú EK k inovatívnym finančným nástrojom. Uvedená metodika nebola do dnešného dňa schválená (zároveň bolo dohodnuté aj na koordinačnej porade u PPV EZ, že ďalšie kroky v oblasti Iniciatívy Jeremie je možné uskutočniť až po uzatvorení právneho rámca).

Zásadne nesúhlasíme so znením bodu C.2 uznesenia vlády SR a žiadame ho vypustiť.
Uznesením vlády SR č. 1021 zo 6. decembra 2006 bol odsúhlasený Operačný program Konkurencieschopnosť a hospodársky rast, v rámci ktorého vláda SR svojim rozhodnutím zamietla participáciu MH SR na IFN vo výške 300 mil. EUR, čo pôvodne navrhovalo MF SR. Zároveň rozhodla využiť pre inovatívne finančné nástroje revolvingové prostriedky z fondu Phare. Nepriama pomoc je horizontálne začlenená do opatrení 1.1., 1.4 a 2.1. Na nepriamu pomoc sa okrem zdrojov využívaných MH SR z programu PHARE aj indikatívne vyčlenila ako rezerva suma vo výške 2 697 296 EUR z finančných prostriedkov alokovaných pre inovatívne finančné nástroje, ktorých sa horizontálna pomoc dotýka. MH SR zásadne nesúhlasí s navyšovaním zdrojov, nakoľko vyčlenené zdroje predstavujú zmysluplnú čiastku na podporu inovatívnych finančných nástrojov podľa doterajších praktických skúsenosti MH SR. Týmto schválením považujeme snahu MF SR o zmenu financovania OP KaHR za bezpredmetnú.
V súčasnom období nie je možné vyčleniť finančné prostriedky na inovatívne finančné nástroje, vzhľadom na skutočnosť, že finančné prostriedky boli rozdelené na jednotlivé opatrenia v rámci Operačného programu Konkurencieschopnosť a Hospodársky rast. Zároveň boli aj odkonzultované počas negociačných rokovaní so zástupcami EK. V prípade vyčlenenia požadovanej čiastky na inovatívne finančné nástroje, by MH SR nemohlo plniť obligatórne povinnosti vyplývajúce zo zákona v oblasti podpory konkurencieschopnosti a inovácií, energetickej efektívnosti, obnoviteľných zdrojov energií, cestovného ruchu, ochrany spotrebiteľa atď., ale boli by podporované ciele EIF a zahraničných investorov, na ktoré by MH SR nemalo žiadny dosah.

V prípade ak nebude odhadnutá výška finančných prostriedkov pre IFN do Holdingového fondu, uvedené finančné prostriedky sa už nebudú môcť spätne realokovať do operačných programov a prepadnú späť na EK. 

Zásadne nesúhlasíme so znením bodu C.3 uznesenia vlády SR a žiadame ho vypustiť.
V zmysle uvedeného MH SR nesúhlasí so zapracovaním iniciatívy JEREMIE do operačného programu, nakoľko inovatívne finančné nástroje budú podporované sprostredkovateľskými agentúrami pod MH SR v spolupráci s domácimi bankami napr. Eximbankou, resp. SZRB.

Žiadame zásadne prepracovať Predkladaciu správu, ktorá je písaná tendenčne a jednostranne. Nemôžeme súhlasiť s argumentom MF SR, že iba priame formy pomoci deformujú trh, nakoľko deformácia vzniká aj podporou nepriamej formy štátnej pomoci, pretože inak by sme nemohli hovoriť o pomoci. V prípade, že nebudeme hovoriť o nepriamej forme štátnej pomoci a  pomoc prostredníctvom inovatívnych finančných nástrojov bude vznikať na komerčnom princípe, vzniká tu otázka komu má byť pomoc určená - MSP alebo zahraničnému investorovi. Všetky priame pomoci poskytované MH SR boli v rámci zákona o štátnej pomoci a príslušných nariadení Rady ES, ktoré nepovažovali pomoc za deformáciu trhu. MH SR v posledných rokoch podporovalo inovatívne finančné nástroje v rámci podpory malých a stredných podnikateľov a ukázalo sa, že MSP mali záujem len o nižšiu finančnú podporu max. do výšky 8 mil. Sk. Na uvedenú podporu sú úplne postačujúce zdroje schválené vládou SR v decembri 2006. Vznik masívneho Holdingového fondu sa ukazuje ako podpora veľkých investorov, za ktorých bude niesť riziko neúspechu štát a s podporou MSP v regiónoch to nemá nič spoločné. Zároveň je potrebné položiť otázku pre koho je určená pomoc (pre MSP alebo pre súkromných a domácich investorov, ktorí investujú do rizika kde mu riziko ošetruje štát, alebo pre investičný fond ktorý investoval do rizika a kde mu to riziko ošetrí štát. Tiež nemôžeme súhlasiť s tým že Holdingový fond bude fungovať aj po roku 2013, nakoľko podľa pravidiel n+3 bude fungovať do roku 2016 tak, ako aj priame formy pomoci a následne budú nevyčerpané prostriedky vrátené na EK. SR príde o obrovské finančné prostriedky, nakoľko doteraz sa MF SR ani EK nevyjadrili, čo bude nasledovať ďalej.

V doložke finančných, ekonomických, environmentálnych vplyvov, vplyvov na zamestnanosť a podnikateľské prostredie spracovateľ materiálu uvádza, že je len ťažké odhadnúť priamy dopad na zamestnanosť v MSP v prípade fondov rizikového kapitálu. S doložkou vplyvov nesúhlasíme, nakoľko je žiaduce presne vyčísliť dopad (ekonomický dopad - zvýšenie konkurencieschopnosti, zvýšenia produktivity práce, transfer technológií, dopad na zamestnanosť a pod.). Hlavným cieľom PVV je zvýšenie zamestnanosti, nesúhlasíme s tým, aby uvedeným materiálom sa riešilo zlé finančné portfólio sektora MSP.

V samotnom dokumente spracovateľ materiálu zavádza tým, že OP KaHR neobsahuje IFN, čo nie je pravda. OP KaHR v kapitole 5.1.2 Popis opatrení na realizáciu prioritnej osi jasne popisuje, na ktoré opatrenia sa uplatnia IFN, ďalej je to uvedené v kapitole 5.2 a v kapitole 5.4 Nástroje pre implementáciu nepriamej štátnej pomoci a v kapitole 8. Finančný plán. V prípade, že bude čerpanie IFN úspešné, v samotnom OP KaHR je uvedené, že čiastka v rámci tzv. „midterm hodnotenia“ OP KaHR (2010)  bude navýšená o požadovanú sumu. 

Podľa akej právnej normy sa bude Mandátna zmluva implementovať do slovenského podnikateľského prostredia? V súčasnosti predkladaný mechanizmus národná legislatíva nepozná a preto nemôže byť pripravená na zavedenie takéhoto mechanizmu využívania verejných prostriedkov tak, ako to bolo vypracované zo strany MF SR. 

Schéma riadenia IFN je taká komplikovaná a nepriehľadná a pozostáva zo 6-tich úrovni riadenia, čo prakticky nemôže fungovať. Trojnásobne sa navýši administratíva oproti súčasnej, čo neguje tvrdenia MF SR o jej zjednodušení. Ako a kým bude Holdingový fond kontrolovaný, keď nebude spadať pod jurisdikciu slovenského právneho poriadku nakoľko zodpovednosť v zmysle nariadení zostáva na členskom štáte. V rámci akého zákona bude zriadený HF - bude to a.s., s.r.o. alebo akú bude mať právnu formu? Kto bude odsúhlasovať a kontrolovať vstup finančných investorov do HF a kto bude niesť riziko neúspechu?
	Z

Z

Z

Z

Z

Z

Z

Z

Z

Z

Z

	A

N

A

N

A

A

A

A

A

A

A

	Akceptované. Na základe rozporového konania na úrovni štátnych tajomníkov dňa 11.7.2007 bude názov materiálu zmenený nasledovne: Návrh postupu implementácie iniciatívy JEREMIE v Slovenskej republike v programovom období 2007 – 2013.

Odstránené.  Na základe rozporového konania na úrovni štátnych tajomníkov dňa 11.7.2007. Príslušné právne dokumenty sú v štádiu prípravy a rezorty ich budú môcť pripomienkovať. Následne budú predložené na rokovanie vlády SR na odsúhlasenie. Odporúčania z COCOF-u nehovoria o nutnosti tvorby legislatívneho rámca, prípadne metodiky, pretože legislatívny rámec už bol daný príslušnými nariadeniami Rady ku ERDF 1083/2006 z júla 2006 a 1828/2006 z decembra 2006. Každá krajina má na základe týchto nariadení dostatočný priestor implementovať JEREMIE. Nie je ani naším záujmom o podrobnejšiu metodiku zo strany EK, pretože si tak obmedzíme flexibilitu pri budovaní systému v SR. Závery COCOF-u odporúčajú členským krajinám konzultovať príslušné nariadenia na bilaterálnej úrovni, čo sme aj využili a stretnutie bolo zorganizované 30.5.2007. Zápis z tohto stretnutia MH SR obdržalo zo SZ SR pri EÚ. V záveroch z porady PPVE EZ sa žiadne spomínané odporúčania nenachádzajú.
Akceptované. Z návrhu uznesenia vlády SR bola úloha v bode C.2 vypustená na základe rozporového konania na úrovni štátnych tajomníkov dňa 11.7.2007.

Odstránené. Na základe rozporového konania na úrovni štátnych tajomníkov dňa 11.7.2007. Práve v stanovisku EK sa uvádza, že navrhnutý OP KaHR žiadnym spôsobom nereflektuje potrebu implementácie JEREMIE a žiada MH SR o vysvetlenie. 
V prípade vyčlenenia prostriedkov na JEREMIE nie je dôvod sa obávať, že ciele OP KaHR nebudú dosiahnuté, pretože implementácia JEREMIE nemá nič spoločné s dosahovaním cieľov OP. Jedná sa len o využitie efektívnejších nástrojov ako prideľovanie grantov. Okrem toho v materiáli je uvedené, že MH SR bude mať svojho zástupcu v investorskom výbore, ktorý bude rozhodovať o portfóliu finančných nástrojoch a o zameraní týchto nástrojov na cieľové skupiny podnikateľov – čiže do oblastí, ktoré MH SR chce pokryť (podpora konkurencieschopnosti a inovácií, energetickej efektívnosti, obnoviteľných zdrojov energií, cestovného ruchu, ochrany spotrebiteľa atď.)
Navrhnuté portfólio finančných nástrojov v rámci štruktúry holdingového fondu je návrhom portfólia a umožňuje vytvoriť základy ďalšieho vysokého hospodárskeho rastu a zvýšenej konkurencieschopnosti v porovnaní s ostatnými európskymi krajinami v najbližších rokoch. Jeho konečná podoba bude predmetom tzv. štúdie uskutočniteľnosti (feasibility study), ktorá sa zrealizuje po schválení implementačných dokumentov a podpísaní dohody s manažérom holdingového fondu SPV. Na základe tejto štúdie pripraví manažér SPV podnikateľský plán, ktorý musí schváliť investorský výbor. Vďaka flexibilite štruktúry JEREMIE je možné tieto nástroje ďalej rozvinúť alebo zaviesť nové nástroje podľa potreby. 
EK vo svojom pozičnom dokumente k návrhu OP KaHR  v rámci zásadných pripomienok uviedla, že OP KaHR má vo väčšom rozsahu vysvetliť mieru využitia inovatívnych finančných nástrojov. JEREMIE by mal mať väčší priestor. EK tiež požaduje racionálne zdôvodniť využívanie nenávratnej finančnej pomoci (grantov). Nové znenie návrhu OP KaHR reaguje na pripomienky EK v tom zmysle, že odôvodňuje využívanie nenávratnej finančnej pomoci (grantov) namiesto toho, aby racionálne MH SR zdôvodnilo prečo nevyužíva IFN. Čiastky v návrhu operačného programu sú uvedené indikatívne a zmeny v alokáciách je možné realizovať aj počas implementácie schváleného OP Európskou komisiou, preto nie je vôbec ohrozené plnenie obligátnych povinností MH SR. Opätovne pripomíname, že plnenie cieľov OP nemá nič spoločné s využitím IFN, pretože ako granty tak aj IFN majú dosiahnuť rovnaké ciele OP. Okrem toho argumentácia, že dôjde k napĺňaniu cieľov EIF je absurdná – je potrebné vysvetliť aké ciele má MH SR na mysli, prípadne sa MH SR môže obrátiť s touto pripomienkou priamo na EK, ktorá iniciovala JEREMIE a zapojenie EIF.

Akceptované. Alokácie do hodlingového fondu sú takými istými alokáciami ako pridelenie grantu podnikateľovi. Takže podobne ako pri grante pre podnikateľa ani v prípade holdingového fondu nie je možné realokovať prostriedky späť do OP. Okrem toho sa alokácie budú realizovať priebežne z indikatívnej alokácie v OP a je možné ich v priebehu implementácie zvyšovať. Záväzné alokácie do holdingového fondu budú stanovené na základe podnikateľského plánu. Po schválení podnikateľského plánu investorským výborom, ktorý budú tvoriť zástupcovia ministerstiev, ktoré alokujú prostriedky do holdingového fondu, sú finančné prostriedky nevratné pre programové obdobie 2007 – 2013 a predstavujú oprávnenú predbežnú platbu pre ERDF v zmysle platných pravidiel pre štrukturálne fondy. Vďaka flexibilite štruktúry JEREMIE je možné vykonať realokácie v prípade, že by hrozilo ich nevyužitie, čo je záležitosťou správneho manažmentu kontrolovaného ministerstvami prostredníctvom investorského výboru. Tento flexibilný systém nie je možné porovnávať s prideľovaním grantov, pri ktorom v prípade neoprávneného použitia už nie je možné prostriedky realokovať, len ich zo štátneho rozpočtu vrátiť EK.
Okrem toho prostriedky alokované do holdingového fondu sa vykazujú ako čerpané a MH SR môže okamžite žiadať o ďalšiu zálohovú platbu.

Akceptované. Na základe rozporového konania na úrovni štátnych tajomníkov dňa 11.7.2007. Z návrhu uznesenia vlády SR bola úloha v bode C.3 vypustená. V rámci navrhovanej štruktúry JEREMIE MF SR v predkladanom materiáli navrhlo zapojenie Národnej agentúry pre rozvoj malého a stredného podnikania, ktorá je sprostredkovateľskou agentúrou pod MH SR ako aj zapojenie Slovenskej záručnej a rozvojovej banky, a.s. MF SR má záujem vytvoriť transparentnú štruktúru riadenú nadnárodným manažérom a súčasne zapojiť do štruktúry domáce subjekty, ktoré sa čiastočne implementáciou inovatívnych finančných nástrojov v súčasnosti zaoberajú a využiť maximálne účasť súkromného sektora. Pomer alokácií na inovatívne finančné nástroje a granty v návrhu OP KaHR je na úrovni 99,65 ku 0,35 v prospech grantov. Pri indikatívnej čiastke podmienečne vyčlenenej vo výške 2,6 mil. EUR je implementácia inovatívnych finančných nástrojov prakticky nerealizovateľná. Operačný program zatiaľ nebol odsúhlasený EK a  jeho úprava je možná aj po schválení EK.

Akceptované. V prvom rade je nevyhnutné si uvedomiť, že pridelený grant deformuje podnikateľské prostredie v oveľa väčšej miere ako nepriame formy pomoci – pridelený úver, pôžička, podpora rastu formou private equity a pod.. Nepriame formy pomoci sú charakterizované návratnosťou poskytnutých zdrojov a ich možné opätovné použitie na daný účel. Takéto prostriedky nedeformujú trh, ale podporujú jeho rast v tých oblastiach, kde finančné inštitúcie nemajú záujem o ich podporu z dôvodu vyššieho rizika. Investície na princípe pari passu sa nepovažujú za štátnu pomoc, ak spĺňajú príslušné podmienky uvedené v príslušných usmerneniach Spoločenstva o štátnej pomoci a rizikovom kapitáli pre malé a stredné podniky (2006/C 194/02). Príslušné predpisy o štátnej pomoci určujú podmienky na posúdenie súladu štátnej pomoci so spoločným trhom, čo nie je v rozpore s konštatovaním v predkladacej správe, že ak sa poskytuje nenávratná finančná pomoc, čiže granty, aj pre projekty, ktorými sa vytvára zisk, deformuje to trhové prostredie, prirodzenú konkurenciu a takýto prístup zvýhodňuje len selektívne vybraných podnikateľov, čo zvyšuje pravdepodobnosť korupcie. 
Pri poskytovaní grantov nie je možné zvýšiť objem disponibilných zdrojov pre podporu MSP, t.j. využiť tzv. leverage effect – vstupom súkromných investorov do finančných nástrojov schémy sa nominálne zvýši objem prostriedkov zo štrukturálnych fondov na podporu MSP. Pokiaľ ide o výšku podpory pre MSP, stanovisko MF SR vychádza z výsledkov Gap Analýzy, ktorá identifikovala medzeru na trhu a teda potenciálny dopyt po inovatívnych finančných nástrojoch na financovanie MSP vo výške 510 mil. EUR. MH SR ako argument nepredložilo vlastnú analýzu, ktorá by dokumentovala postoj MH SR o nezáujme podnikateľov o tento druh nástrojov. Odvolávanie sa na vlastné skúsenosti bez serióznej analýzy potrieb trhu vyznievajú len ako hľadanie dôvodu prečo neimplementovať nepriame formy podpory. Revolvingový charakter holdingového fondu zabezpečí využitie prostriedkov aj po skončení doby oprávnenosti výdavkov programového obdobia 2007 – 2013 a to jednoznačne EK deklarovala.
Akceptované. Doložka dopadov na zamestnanosť, ktorú vo svojom dokumente OP KaHR uvádza MH SR  odôvodňuje nasledovné: „Materiál predpokladá pozitívny dopad na zamestnanosť. OP KaHR bude podporovať v prevažnej miere projekty investičného charakteru. Podpora opatrení a aktivít by mala mať dopad na zvýšenie zamestnanosti.“. Materiál predkladaný MF SR uvádza konkrétne konzervatívne číselne odhady dopadov na zamestnanosť, takže je v porovnaní s odhadmi dopadov MH SR oveľa konkrétnejší.
Zámerom MF SR nie je riešiť zlé finančné portfólio sektora MSP. Vychádzame zo skutočnosti, že v oblasti úverového financovania napriek súčasnej existencie vysokej likvidity nedochádza k uspokojeniu dopytu po úveroch. Ako riešenie sú navrhnuté portfóliové záručné schémy pre MSP. SPV zo záručného fondu poskytne zaručenie portfólia konkrétnej komerčnej banky. Zaručenie portfólia formou priameho kontraktu na základe obchodného práva môže mať rôzne formy a jednotne sa tieto nástroje nazývajú priame štrukturálne operácie. Efekt z týchto operácií je obdobný ako pri zárukách poskytovaných v zmysle tzv. zákona o bankách, avšak s rozdielnym postupom. Tieto operácie sú zamerané na zníženie rizika existujúceho úverového portfólia komerčnej banky. Z hľadiska použitia štrukturálnych operácií je nevyhnutné si uvedomiť, že želateľný tzv. leverage effect sa nevzťahuje len na možné zvýšenie likvidity komerčných bánk, pretože tá je v súčasnosti dostatočná, ale v prvom rade sa dosiahne tzv. leverage effect ponuky úverov pre MSP na trhu, pretože prostredníctvom zabezpečenia portfólia si komerčné banky uvolnia kapitálovú primeranosť na poskytovanie ďalších úverov.

Akceptované. MF SR v materiáli uvádza, že OP KaHR inovatívne finančné nástroje „prakticky neobsahuje“, čo znamená pomer medzi grantami a inovatívnymi finančnými nástrojmi na úrovni 99,65:0,35 v prospech grantov. Je logické, že ak na IFN MH SR vyčlenilo len 0,35% prostriedkov celého OP, aj to podmienečne po roku 2008, tak označenie „prakticky neobsahuje“ je adekvátne. 

Akceptované  - znenie bolo upresnené. Materiál navrhuje právnu subjektivitu spol. s r.o. v zmysle slovenského obchodného práva. Príslušné právne dokumenty sa budú riadiť hmotným právom SR resp. právnym poriadkom SR. Tieto dokumenty budú pripravené v mesiacoch júl – september 2007, predložené rezortom na pripomienky a následne na rokovanie vlády SR.

Akceptované. Navrhovaná štruktúra je síce zložitejšia , ale znamená úsporu administratívnych kapacít, keďže zastúpenie príslušného rezortu, ktorý alokuje prostriedky do holdingového fondu, bude v investorskom výbore v podobe jedného pracovníka – a to je aj celková administratívna záťaž pre riadiaci orgán. Administratívu a riadenie implementácie štruktúry JEREMIE bude zabezpečovať manažér SPV. Pokiaľ ide o jurisdikciu znovu  uvádzame, že príslušné právne dokumenty sa budú riadiť hmotným právom SR, resp. právnym poriadkom SR. Holdingový fond SPV bude v súlade s podnikateľským plánom a smernicami prijatými investroským výborom oprávnený uzatvárať dohody s tretími stranami (investormi) – dohody o spoluinvestovaní ohľadom implementácie programov spoluinvestovania s cieľom maximalizovať efekt využitia holdingového fondu. Opätovne uvádzame, že miera rizika, ktoré bude niesť štát sa bude riadiť princípom pari passu a bude presne popísaná v investičnej stratégii pre každý finančný nástroj zvlášť a tieto stratégie bude schvaľovať investorský výbor, v ktorom bude mať MH SR zastúpenie (ak alokuje prostriedky).

	
Ministerstvo kultúry SR	22.

23.

24.

25.

26.

	Materiál ponecháva veľa otvorených problémov, ktoré sa budú dodatočne riešiť systémom  právnej dokumentácie. Súčasťou materiálu , resp. jeho neoddeliteľnými prílohami by mal  byť návrh Rámcovej zmluvy medzi SR a EIF, návrh   Dohody o financovaní /Funding Agreement/, kde v návrhu musí byť presne špecifikovaný riadiaci poplatok za manažovanie HF, možnosť a systém odstúpenia od zmluvy o manažovaní HF. Ďalšou neoddeliteľnou súčasťou materiálu  by  mal byť Štatút investorského výboru a Dohody Riadiacich orgánov ako prispievateľov do HF.

Dosiahnuť rokovaním s MH SR stav dohody, aby Alternatíva 2 – bez možnosti zapojenia OP KaHR  ani nebola súčasťou predkladaného materiálu a materiál bol predkladaný na zasadnutie vlády SR  včítane indikatívnej alokácie z OP Konkurencieschopnosť a hospodársky rast vo výške  250 000 000 EUR z ERDF, pretože  týmto spôsobom sa nielen zníži efektívnosť systému iniciatívy, nevyužije revolvingový charakter fondu, ale  MK SR považuje za významné využitie tzv.laverage effectu t.j. navýšenia objemu prostriedkov pre malé a stredné podnikanie kde napr. v rámci prioritnej osi 2. Cestovný ruch OP KaHR kde  je značný záujem o investície do podnikateľských aktivít súvisiacich s využitím a revitalizáciou pamiatkových objektov.
 
Na strane 16 časť Fondy rizikového kapitálu, rozšíriť charakteristiku produktov a mechanizmus riadenia financovania MSP, doplniť aj o aktivity fondov rizikového kapitálu  financovania podpory kreatívneho priemyslu, tým rozšíriť portfólio fondu duševného vlastníctva.

V uznesení vlády v bode C 3  nemožno plne súhlasiť s textom týkajúcim sa iniciatívy JEREMIE na zapracovanie do príslušných operačných programov (príloha č. 2), nakoľko zodpovednosť za vypracovanie operačných programov  ako aj  za implementáciu operačného programu je na  riadiacom orgáne pre príslušný operačný program, navrhujeme   preformulovať   zosúladiť text týkajúci sa iniciatívy JEREMIE v príslušných operačných programoch,  doplniť minister školstva, nakoľko v návrhu sa predpokladá  financovanie implementácie iniciatívy JEREMIE aj prostredníctvom  OP Výskum a vývoj s indikatívnou alokáciou 130 000 000 EUR z ERDF.  

V prípade nedoplnenia materiálu o dokumenty v pripomienke a./ nesúhlasíme s bodom B 1 navrhovaného uznesenia. 
  	Z

Z

Z

Z

Z

	N

N

A

A

N

	Odstránené. Vysvetlené na rozporovom konaní dňa 12.7.2007. V návrhu uznesenia vlády SR bude uložená úloha ministrovi financií v bode C.1.

Odstránené. Vysvetlené na rozporovom konaní dňa 12.7.2007. Po dohode s MH SR predloží MF SR do 31. januára 2008 nový materiál s porovnaním výhod a nevýhod jednotlivých riešení v zmysle legislatívy EÚ, aj so zapojením MH SR.

Akceptované. V časti 4. – Fondy rizikového kapitálu.

Akceptované. Úloha v bode C.3 bola z návrhu uznesenia vlády SR vypustená a rezortom sa iba odporúča zapracovať text v navrhovanom znení.

Odstránené – viď. vyhodnotenie vyššie.
	
Ministerstvo obrany SR		bez pripomienok				
Ministerstvo školstva SR	27.

28.

29.

30.

31.
	Sprehľadniť používanie terminológie v časti 5.1 materiálu a jasne zadefinovať vzťahy medzi pojmami/inštitúciami typu „holdingový fond JEREMIE“, „holdingový fond JEREMIE EIF“ a „holdingový fond, ktorým bude SPV“.

Dôkladnejšou analýzou podložiť percentuálne rozloženie medzi jednotlivé nástroje v grafe č.1 a grafe č.2.

Na str. 10 v poslednom odseku časti 4.1 v predposlednej vete nahradiť slová „Do roku 2010...“ slovami „Do roku 2013...“ a zároveň v tejto časti materiálu doplniť harmonogram poskytovania financií holdingovému fondu.

Jasne určiť podľa ktorých z uvedených pravidiel štátnej pomoci  na str. 3 bude posudzovaná realizácia IFN vo vzťahu k prijímateľom, či bude mať prednosť vecná rovina (rámec 2006/C 323/01) alebo technická rovina (oznámenie 2000/C/71/07).
Vzhľadom na pripravovanú zmenu indikatívnej alokácie v OP Výskum a vývoj z prostriedkov ERDF zo 130 mil. EUR na 50 mil. EUR upraviť tabuľku na str. 5  ako aj ďalší text materiálu podľa tejto sumy (50 mil. EUR).
	Z

Z

Z

Z

Z

	A

A

A

A

N

	Akceptované. V texte bude použitý jednotný názov holdingový fond, ktorým bude SPV. Preto sa pri interpretácii nariadení EÚ hovorí o iniciatíve JEREMIE a pri popise implenentácie tejto iniciatívy v SR sa píše o holdingovom fonde SPV alebo len SPV.

Akceptované. Dôkladnejšia analýza bude predmetom feasibility study (študie realizovateľnosti). 
Akceptované. Text bude doplnený v materiáli, ktorý bude predložený na rokovanie vlády SR do 31. januára 2008.

Akceptované. Text bol upravený v časti 4.

Odstránené. MF SR a MŠ SR sa na rozporovom konaní dňa 9.7.2007 dohodli na indikatívnej alokácií z OP Výskum a vývoj vo výške 80 mil. EUR.
	
Ministerstvo zdravotníctva SR		Uplatnilo nasledujúce technické pripomienky:
Z dôvodu prehľadnosti a rýchlejšej orientácie v texte navrhujeme vypracovať samostatnú stranu s uvedeným abecedným zoznamom používaných skratiek.
Odporúčame pri finálnom spracovaní predmetného materiálu použiť veľkosť písma v súlade s predpismi pre úpravu materiálov na rokovanie vlády SR.			Akceptované.	
Ministerstvo výstavby a regionálneho rozvoja SR	
	bez pripomienok			

	
Ministerstvo spravodlivos-ti SR		bez pripomienok				
Ministerstvo práce, sociálnych vecí a rodiny SR	

32.

33.

34.

35.

36.

37.
	Materiál sa predkladá na základe uznesenia vlády SR č. 836 z 8. októbra 2006. Tento materiál si podľa predkladacej správy kladie za cieľ jednak informovať vládu SR o doterajšom postupe pri príprave implementácie iniciatívy JEREMIE a definovať mandát medzi SR a Európskym investičným fondom o spolupráci pri implementácii inovatívnych finančných nástrojov  v SR  v programovom období 2007 – 2013.
Predložený materiál však v skutočnosti má za cieľ zaviazať ministra hospodárstva, aby vyčlenil z operačného programu Konkurencieschopnosť a hospodársky rast sumu 250 mil. €, tzn. približne 30% z celkovej alokácie operačného programu a použil ich na inovatívne finančné nástroje. Takéto riešenie nie je pre MPSVR SR optimálne, nakoľko ohrozuje reálne napĺňanie dohody o spolupráci medzi MH SR a MPSVR SR (najmä systémové integrované projekty), ktoré už pri negociáciách akceptovalo DG Employment a aj  DG Regio.
Navrhované uznesenie vlády vychádza z predpokladu uplatnenia inovatívnych finančných nástrojov jedine cez holdingový fond. Hoci došlo k pokroku pri popise možných riešení v úlohách a postavení holdingového fondu JEREMIE, pre potreby splnomocnenia ministra financií negociovať s EIF príslušné  implementačné dokumenty ich nie je možné považovať za dostatočné.

Špecifické pripomienky k materiálu:
Nesúhlasím s návrhom uznesenia  bodu A – schvaľuje, nakoľko návrh nie je v súlade s kompetenčným zákonom, obsahovo prekračuje rámec predkladaného materiálu a zasahuje do právomocí ministra hospodárstva v oblasti podpory MSP (viď návrhy na strane 8, ktoré sú náplňou alt. 1).  Pripomienka je zásadného charakteru
Uznesenie vlády SR č. 836/ 2006 ukladá ministrovi financií v spolupráci s podpredsedom vlády SR a ministrom školstva, podpredsedom vlády SR pre vedomostnú spoločnosť, európske záležitosti ľudské práva a menšiny, ministrom hospodárstva, ministrom dopravy pôšt a telekomunikácií, ministrom životného prostredia, ministerkou práce sociálnych vecí a rodiny SR a ministrom výstavby a regionálneho rozvoja vypracovať Mandát medzi Slovenskou republikou a Európskym investičným fondom o spolupráci pri implementácii inovatívnych finančných nástrojov v Slovenskej republike. Predkladaný materiál však predkladá len minister financií, čo nie je v súlade s citovaným uznesením vlády SR. Žiadame zosúladiť. Pripomienka je zásadného charakteru.
Text na strane 6 počnúc odsekom 3 nie je relevantný a považujem ho za subjektívny náhľad predkladateľa. V súlade s citovanými nariadeniami ES a usmerneniami Európskej komisie k štátnej pomoci, ktoré uvádza predkladateľ na stranách 2 – 4 predkladaného materiálu sa na základe Zmluvy o ES granty nepovažujú za škodlivé. Zároveň upozorňujem, že prevažná väčšina výdavkov rozpočtu EÚ sa realizuje prostredníctvom grantov v prospech celej EÚ, a nie v prospech zisku. Dovoľujem si požiadať o zosúladenie celého textu so Zmluvou o ES, s príslušnými nariadeniami ES a s usmerneniami EK o štátnej pomoci. Pripomienka je zásadného charakteru.
Návrh Mandátu medzi SR a EIF uvedený v časti 5 predkladaného materiálu je neprehľadný a nie je z neho zrejmé, či sú napĺňané indikátory jednotlivých operačných programov, vplyv riadiacich orgánov na alokovanie príslušných súm do aktivít implementovaných v súlade s Rozhodnutím EK o operačnom programe (podriadenosť investorskému výboru...). Preto si dovoľujem požiadať predkladateľa najprv pripraviť v spolupráci s ministerstvami uvedenými v uznesení vlády 836/ 2006 jasnú a prehľadnú štruktúru riadenia a až následne zvážiť predloženie mandátu na rokovanie s EIF. Pripomienka je zásadného charakteru.
Cieľom materiálu je definovať mandát medzi SR a EIF a nie určovať podporné nástroje – napr. budovanie siete BAN´s. Zároveň materiál uvádza nereálne predpoklady pri riešení niektorých produktov. Rovnako GAP analýza a rozdelenie portfólia je nereálne. 
Napr. záruky pre mikroúvery by mali pri leverage 5:1 (materiál dokonca vraví o 15:1) dosiahnuť viac než 41 mld. Sk a to pre 7200 samostatne zárobkovo činných osôb pri rešpektovaní predpisov EU o maximálnej výške pre mikroúvery na úrovni  25 tis. € ( cca 850.000,- Sk ). V praxi by to znamenalo poskytnúť 48.571 záruk a v prípade pomeru 15:1 až  133.700 záruk, čo pri trhu SR a proklamovanej obozretnosti je úplne nereálne. 
Zároveň navrhujem vypustiť časť, ktorá sa týka iných podporných nástrojov ako finančné nástroje. Pripomienka je zásadného charakteru.

V časti 4 materiálu na stranách 8, 9 a 10 sa predkladá návrh portfólia JEREMIE. Aj keď sa dokument odvoláva na GAP analýzu, údaje o zárukách sú nereálne (viď predchádzajúca pripomienka). Na druhej strane z uvažovaného portfólia rastových fondov rizikového kapitálu a privátnych fondov rizikového kapitálu je zrejmé, že ide o niekoľko vybraných prípadov, čo nie je možné charakterizovať ako podpora MSP. Odporúčame zvážiť zmenu navrhovaného portfólia a po konsenze ministrov uvedených v uznesení vlády č. 836/ 2006 ho ustanoviť záväzným pre RO. Pripomienka je obyčajná.
Ministerstvo práce, sociálnych vecí a rodiny SR podporuje využívanie inovatívnych finančných nástrojov ako doplnkových nástrojov ku grantom poskytovaným z rozpočtu EÚ, avšak musí byť v súlade s návrhmi operačných programov, malo by zohľadňovať reálne podmienky SR a vymedzenie zodpovedností v súlade s právnymi predpismi ES.	

Z

Z

Z

Z

Z

O	

N

N

A

A

A

A

	

Predkladaný materiál nenarúša koncept a reálne napĺňanie dohody o spolupráci medzi MH SR a MPSVR SR, nakoľko sa týka len formy pomoci, t.j. využitia nepriamej formy pomoci – inovatívnych finančných nástrojov na účely a ciele dohodnuté medzi MH SR a MPSVR SR v predmetnej dohode. Je potrebné si uvedomiť, že IFN nemajú nič spoločné s cieľmi OP, ale len ponúkajú alternatívny spôsob dosiahnutia týchto cieľov efektívnejšími nástrojmi ako grantami. V návrhu uznesenia vlády SR bude uložená úloha pre ministra financií C.1.

Odstránené. Vysvetlené na rozporovom konaní dňa 12.7.2007. Pripomienka nie je relevantná, pretože sa týka kompetencie Ministerstva hospodárstva SR.
Odstránené. Vysvetlené na rozporovom konaní. Nakoľko sa pripomienka vzťahuje na uznesenie, bola stiahnutá.

Akceptované. Text bol upravený.

Akceptované.
Vysvetlené na rozporovom konaní dňa 12.7.2007. Pripomienka sa týka Gap Analýzy, ktorá už bola predmetom pripomienkového konania. Text bol upravený v časti 3 s odôvodnením, že ide len o potenciálne dopad na trh úverov a výsledok musí korešpondovať s absorbciou trhu. Štruktúra riadenia bude bližšie špecifikovaná v príslušných implementačných dokumen-toch. Pokiaľ ide o návrh na vypustenie časti, ktorá sa týka iných podporných nástrojov ako sú finančné nástroje, uvádzame, že aj keď nepôjde o finančný nástroj, je potrebné vytvoriť infraštruktúru, ktorá je prínosom pre investora, ako aj podnikateľa. Cieľom je podporiť investície v zárodočnom štádiu a iniciovať, aby sa z jednotlivcov, ktorí dosiahli úspech ako podnikatelia, stali investori.

Akceptované. 
Po schválení implementačných dokumentov a schválení vhodného modelu implementácie bude spracovaná feasibility study (štúdia realizovateľnosti), na základe ktorej bude pripravená konečná podoba portfólia. 

MF SR má záujem zmeniť pomer využívania priamej a nepriamej formy pomoci, ktorý je v súčasnosti v návrhu OP KaHR na úrovni 99,65:0,35 v prospech grantov.	
Ministerstvo pôdohospo-dárstva SR		bez pripomienok				
Ministerstvo životného prostredia SR	38.	V kapitole 3. Doterajší vývoj v oblasti prípravy hodnotenia inovatívnych finančných nástrojov v Slovenskej republike, v časti Programové obdobie 2007 – 2013 požadujeme z tabuľky č. 1 vypustiť Operačný program Životné prostredie s indikatívnou alokáciou pre IFN vo výške 20 000 000 EUR z ERDF a 3 529 412 EUR zo ŠR. Zároveň žiadame v texte materiálu na str. 6 vypustiť prvý odsek s konštatovaním, že: „V súčasnosti je navrhnutých 20 mil. na IFN v rámci OP Životné prostredie na prioritnú os 2 Ochrana pred povodňami a prioritnú os 5 Ochrana a regenerácia prírodného prostredia a krajiny.“ 
Zdôvodnenie:
JEREMIE je v súlade s jeho  charakteristikou uvedenou na str. 3 materiálu spoločnou iniciatívou EK a Európskeho investičného fondu (EIF) zameranou na podporu prístupu malých a stredných podnikov ku kapitálu v regiónoch EÚ v programovom období 2007 - 2013, najmä v oblasti  výskumu a vývoja a podpory napĺňania cieľov Lisabonskej stratégie prostredníctvom štrukturálnych fondov. Vzhľadom na zameranie aktivít podporovaných v rámci OP Životné prostredie  a s prihliadnutím na skutočnosť, že prijímatelia, na ktorých podporu je zameraná iniciatíva JEREMIE, t. j. malé a stredné podniky, nepatria k typu prijímateľov oprávnených  na čerpanie finančných prostriedkov z OP Životné prostredie,  prioritnej osi 2 Ochrana pred povodňami  a prioritnej osi 5 Ochrana a regenerácia prírodného prostredia a krajiny, nepovažujeme využitie iniciatívy JEREMIE vo vzťahu k Operačnému programu Životné prostredie za relevantné.  
	Z	N	Odstránené. O konečných alokáciách z OP bude rozhodovať vláda SR v súlade s návrhom uznesenia vlády SR k predkladanému materiálu, kde je daná úloha ministrovi finacií predložiť do 31. januára  2008 implementačné dokumenty ku implementácii schémy JEREMIE. Pripomienku je možné riešiť výberom vhodných opatrení z OP Životné prostredie. Na inovatívne finančné nástroje sú veľmi vhodné najmä opatrenia v prioritných osiach 3 a 4. MŽP SR na rozporovom konaní informovalo o presune prostriedkov ERDF vo výške 160 mil. EUR z prioritnej osi 2 na prioritnú os 3. Keďže nepriama forma pomoci je len nástrojom ako ciele OP dosiahnuť naďalej predpokladáme, že poskytnutie prostriedkov z prioritnej osi 3 je možné aj prostredníctvom nepriamej finančnej pomoci a nielen grantov.	
Zbor poradcov predsedu vlády SR		nezaslal pripomienky				
Odbor vládnej agendy Úradu vlády SR		zaslali technické a jazykové pripomienky.				
Protimono-polný úrad		
bez pripomienok				
Najvyšší kontrolný úrad		bez pripomienok				

Úrad priemyselné-ho vlastníctva SR		

bez pripomienok				
Úrad pre verejné obstarávanie		bez pripomienok				
Národná banka Slovenska		bez zásadných pripomienok.

Vysvetlivky k skratkám v tabuľke:
Z – zásadná, O – obyčajná, A – akceptovaná, C - čiastočne akceptovaná, N – neakceptovaná